Ashwagandha a Hemoxin od Advance
Dobrý deň, chcem sa spýtať, či môžem užívať výživové doplnky Ashwagandha a Hemoxin od Advance, keď užívam Tebokan 120, Egilok 25 1 tbl. denne, Atoris 10 obden, Aspirín protect 100 1tbl. denne.Ďakujem.
Dobrý deň,
ďakujeme za Vašu otázku.
Ashwagandha môže zvyšovať krvný tlak a krvácavosť s rizikom zníženia farmakologického účinku antikoagulancií a antitrombotík. Z tohto dôvodu sa neodporúča užívať s liekmi Egilok a Aspirin Protect. Pri výživovom doplnku Hemoxin s liekom Aspirin bola pozorovaná interakcia bez klinickej závažnosti, kde vysoké dávky vitamínu C môžu znížiť aktivitu antikoagulancií. Keďže tento výživový doplnok obsahuje len 40mg vitamínu C, jeho užívanie je možné.
Prajem pekný zvyšok dňa.
S pozdravom
Mgr. Emma Halás Haluščíková